Protestele din seara de duminică din București au fost transmise în diferite moduri de către televiziuni. Dacă cele mai multe dintre ele au transmis informațiile reale, România TV și Antena 3 au continuat cu mesajele de dezinformare, ca și până acum. Astfel, la România TV s-a vorbit despre “lovitura de stat”, “iohanniștii care au ieșit în stradă” sau “destabilizarea țării”, arată Revista22.

Nu numai burtierele au fabulat lucruri incredibile. Invitații au vorbit despre aceste lucruri și s-a ajuns atât de departe încât invitatul Pavel Abraham a spus că “organele statului pot folosi, în mod democratic, inclusiv muniție reală împotriva manifestanților”.

Moderatoarea a spus la un moment dat: “Vă prezentăm dovada că oamenii lui Iohannis se implică în proteste și în planul de destabilizare a țării”, aceste afirmații fiind puse și pe burtiere. Dar până la finalul emisiunii, nu a fost prezentată nicio dovadă.

În timpul emisiunii au fost arătate și mai mult imagini video cu președintele Klaus Iohannis, aranjate în așa fel încât să se susțină faptul că președintele al vrea să controleze Parlamentul.